OpenLLM-France/wikimedia huggingface dataset:
# Go West (cançó)

Go West és una cançó del grup musical estatunidenc Village People. Llançada originalment com a senzill el 1979, no va ser tan popular com altres temes del grup en aquella època, com Y.M.C.A., Macho Man o In the Navy, però va assolir un gran èxit el 1993 quan el duet dels Pet Shop Boys en va gravar la seva versió pròpia.

## Enllaços externs

* Go West Village People. YouTube.
* Go WestPet Shop Boys. Goear. Arxivat 2012-06-25 a Wayback Machine.
# Gualter II de Vexin

Gualter (Walthar) II de Vexin, anomenat el Blanc, mort entre 1017 i 1024, va ser comte de Vexin, de Mantes, d'Amiens i de Valois. Era fill de Gualter I de Vexin, comte de Vexin, d'Amiens i de Valois, i d'Adela, probablement d'Anjou.

## Comte de Vexin, de Valois i d'Amiens

Cap a 1006 va eximir les abadies de Jumièges i de Sainte-Wandrille, el que mostra bones relacions amb el ducat de Normandia i el bisbat de Rouen. Va negociar igualment el matrimoni del seu fill amb la germana del rei d'Anglaterra, refugiat a la cort de Normandia el 1013.
Va morir entre 1017 i 1024, en una època on el rei Robert II de França i Eudes II de Blois, comte de Blois, de Troyes i i de Meaux es van enfrontar, la qual cosa va poder influir en el repartiment entre els seus dos fills: Amiens i el Vexin per a Dreux, que va continuar sent fidel al Capet, i el Valois per a Raül, que es va acostar al Xampanyès.
S'havia casat cap a 980 amb una Adela, de la qual no se sap res, i va ser el pare de:
* Oda, casada amb Hug I, comte de Meulan
* Dreux de Vexin († 1035), comte d'Amiens i de Vexin
* Folc I (vers 995 † 1030), bisbe d'Amiens
* Raü III de Vexin, († 1038), comte de Valois
* Guiu

## Comte de Gâtinais ?

Gualter el Blanc tenia un germà anomenat Geoffroy o Jofré, citat el 987, el qual és sovint identificat a Jofré I del Gâtinais. Aquest Geoffroy o Jofré va morir cap a 992/997, deixant un fill de baixa edat. El Gâtinais fou llavors tingut per un comte del qual s'ignora el nom complet, el document mencionant-lo el 997 indica un nom començant per Wal... Aquest comte és identificat a Gualter II el Blanc, qui hauria estat així igualment comte del Gâtinais o almenys regent. Després d'ell, el Gâtinais fou tingut per Aubry el Tort, fill de Geoffroy o Jofré, citat per primera vegada el 1006.

## Bibliografia

* Pierre Bauduin, La Première Normandie (Xe-XIe siècles)
* Édouard de Saint Phalle, «Les comtes de Gâtinais aux Xe et XIe siècle», a Onomastique et Parenté dans l'Occident médiéval, Oxford, Prosopographica et genealogica, 2000, 310 pàgs. (ISBN 1-900934-01-9), pàgs. 230-246

## Enllaços externs

* (anglès) Foundation for medieval genealogy : comtes de Valois et du Vexin
# Gualfard de Verona

Gualfard de Verona, o Wolfhard d'Augsburg (Augsburg, Baviera, 1070 – Verona, Vèneto, Itàlia, 30 d'abril de 1127) fou un artesà alemany, pelegrí i eremita a Verona. És venerat com a sant per diverses confessions cristianes.

## Biografia

Wolfhard havia nascut a Augsburg, llavors capital de Suàbia, on era seller. En 1096 marxà com a pelegrí cap a Roma, amb altres mercaders. S'aturà a Verona, on visqué un temps amb un viatjant i s'establí com a seller.
Poc després marxà i s'establí per fer vida eremítica en un bosc proper vora l'Adige, on hi visqué vint anys. Fou trobat llavors per uns caçadors i tornà a Verona, obrint un obrador i botiga de selles, però arran d'una inundació, deixà la ciutat i construí una ermita prop del monestir camaldulenc de San Salvatore di Corteregia, a la rodalia, on fou acollit com a germà convers. Hi visqué fins a la seva mort, tingut per persona santa pels veronesos, i destacant per la seva vida virtuosa i dedicada a la pregària, i la seva hospitalitat envers els viatgers. Morí a Corteregia en 1127.

## Veneració

Sebollit al monestir, les seves restes foren portades a San Fermo Maggiore de Verona. El 27 d'octubre de 1602 part de les relíquies foren donades i portades a l'església de St. Sebastian d'Augsburg. Un monjo contemporani n'escrigué la vida poc després, atribuint-li diversos miracles.
La seva festa litúrgica és el 30 d'abril; els veronesos el celebren l'1 de maig, i a Augsburg el 27 d'octubre, per la translació de les relíquies.

## Notes

* ↑ Pelegrí és en alemany Wallfahrer, que podria haver donat lloc al nom italià Gualfardo.

## Bibliografia

* Vauchez, André. The Laity in the Middle Ages: Religious Beliefs and Devotional Practices. Daniel E. Bornstein (ed.). Notre Dame: University of Notre Dame Press, 1993.
# Guru

Un guru o potser millor gurú (en sànscrit गुरु, "mestre", "professor", "el qui dissol les tenebres") és el nom que rep un mestre espiritual dins de l'àmbit de l'hinduisme: el mot es compon de gu ("obscuritat" o, per extensió, "ignorància") i ru ("llum", per extensió "coneixença"), designant així aquell qui ajuda a passar de la ignorància al coneixement.

## Referències

* ↑ DIEC
* ↑ gurú. ¿Qui diu “guru” com a paraula plana parlant espontàniament? Jo no ho he sentit mai. El terme és hindi, i de l'Índia va passar primer al portuguès i més tard a l'anglès. A l'anglès va passar inicialment amb la forma gooroo (igual que hindoo, que bé hem adaptat com a mot agut) sense marca accentual, mentre que al portuguès havia passat amb la forma guru. Aquí convé tenir en compte que en portuguès els mots aguts acabats en -i i en -u no s'accentuen gràficament, mentre que els acabats en -a, -e i -o sí. Hi ha la possibilitat que la grafia portuguesa desorientés pel que fa a l'adopció de la grafia catalana (si no és que la va establir algun descastellanitzador a ultrança que després ningú ha gosat posar en qüestió). En l'espanyol, en tot cas, no hi han caigut, i tant el DRAE com el María Moliner l'entren només amb la forma gurú. Xavier Pàmies, http://www.nuvol.com/opinio/hi-soc-a-temps/
* ↑ «Guru». Gran Enciclopèdia Catalana. Barcelona: Grup Enciclopèdia Catalana.
Viccionari
# Gylfi Sigurðsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Gylfi Þór Sigurðsson (9 de setembre de 1989) és un futbolista islandès que juga per l'Everton FC com a centrecampista.

## Enllaços externs

* 1899 Perfil a la web del Hoffenheim Arxivat 2011-06-12 a Wayback Machine. (alemany)
* Dades estadístiques sobre Gylfi Sigurðsson a soccerbase.com (anglès)
# Graham Nash

Graham Nash, nascut el 2 de febrer de 1942 a Blackpool (Regne Unit), és un cantant, compositor folklòric i fotògraf anglès. Va formar part dels grups The Hollies i Crosby, Stills & Nash (i Young). Es va convertir en ciutadà nord-americà el 14 d'agost de 1978 i té la doble nacionalitat del Regne Unit i dels Estats Units.
Nash té quatre doctorats honorífics, incloent un del New York Institute of Technology, un a la música de la Universitat de Salford el 2011 i el seu últim doctorat en Belles Arts per la Universitat de Lesley a Cambridge, Massachusetts.

## Referències

* 1 2 «Bio | Graham Nash» (en anglès). [Consulta: 9 gener 2018].
* ↑ «Congratulations to the 2010 Rock and Roll Hall of Fame Inductees!», 23-12-2009. Arxivat de l'original el 2009-12-23. [Consulta: 9 gener 2018].
* ↑ «University of Salford Manchester - "Son of Salford" Graham Nash receives honorary degree», 28-10-2011. Arxivat de l'original el 2011-10-28. [Consulta: 9 gener 2018].
* ↑ «Graham Nash awarded honorary Doctorate in Fine Arts | Shrewsbury Massachusetts Lantern - Local News - Shrewsbury MA real estate - by Steve Levine Shrewsbury's Top Realtor» (en anglès). Arxivat de l'original el 2014-01-15. [Consulta: 9 gener 2018].

## Vegeu també

* The Candy Snatchers

## Bibliografia

* Eye to Eye: Photographs by Graham Nash by Nash and Garrett White (2004)
* Off the Record: Songwriters on Songwriting (2002)
* Love, Graham Nash (2 vols. 2009)
* Wild Tales: A Rock & Roll Life by Graham Nash (17 September 2013)

## Enllaços externs

* Graham Nash official website
* Nash Editions official website
* Crosby-Nash official website Arxivat 2015-04-19 a Wayback Machine.
* CSN official website Arxivat 2018-11-11 a Wayback Machine.
* CSNY official website
# Graham Symonds

Graham Symonds (Coventry, 21 de març de 1937 - Essex, juny 2006) fou un nedador anglès, que va competir durant les dècades de 1950 i 1960.
En el seu palmarès destaca una medalla de bronze en els 200 metres papallona del Campionat d'Europa de natació de 1958, i, representant Anglaterra, una de plata i una de bronze als Jocs de la Commonwealth de 1958. A nivell nacional va guanyar el campionat britànic de l'ASA de 1954 de les 440 iardes lliures i el de les 220 iardes papallona de 1955.
El 1956 va prendre part en els Jocs Olímpics d'Estiu de Melbourne, on fou dotzè en la prova del 200 metres papallona del programa de natació.
Una vegada retirat va treballar al departament de publicacions tècniques de la divisió d'avions d'Armstrong Siddeley. Després va dissenyar tractors per a Massey Ferguson, va treballar per a Chrysler Rootes i el 1967 es va incorporar a la Ford. Durant la dècada de 1980 i 1990 va treballar als Estats Units dissenyant camions mitjans i grans de la Ford i el 1998 va tornar a Anglaterra per assumir el càrrec de subdirector de disseny de vehicles Ford petits i mitjans a la factoria de Dunton Wayletts.

## Referències

* ↑ «European Swimming Championships (Men)». [Consulta: 28 juliol 2020].
* 1 2 «Olympedia – Graham Symonds». [Consulta: 27 desembre 2021].
* ↑ «G.H. Symonds | Commonwealth Games Federation» (en anglès). Arxivat de l'original el 2021-12-27. [Consulta: 27 desembre 2021].
* ↑ «"Brockway Wins 110 Yards Back-Stroke Again." Times, 15 Sept. 1954, p. 3».
* ↑ «"British Swimming Best Since War." Times, 5 Sept. 1955, p. 13».
* ↑ Heather Symonds (3 July 2006). Graham Symonds. The Guardian.
* ↑ Sam Clarke (6 June 2006). Graham was one of city's great people. Coventry Telegraph
# Graham Sutherland

Graham Sutherland (Londres 1903 - 1980) va ser un pintor, artista gràfic i dissenyador anglès. Abandonà els seus estudis d'enginyer ferroviari per estudiar gravat i aiguafort entre 1920 i 1925, i fins a 1930 treballà exclusivament coma a artsita gràfic. Els seus gravats d'aquesta època es troben en la tradició romàntica i visionària de Samuel Palmer. Al començament dels anys trenta començà a experimentar amb l'oli, i cap al 1935 ja es dedicava sobretot a la pintura. Els seus quadres dels anys trenta mostren una resposta profundament subjectiva a la natura, inspirada sobretot per les seves visites a Pembrokeshire. Tenia una vívida capacitat per la metàfora visual, i els seus paisatges no són escènics, sinó sèries semiabstractes de formes obsessives i monstruoses. Durant els anys de la Segona Guerra Mundial li van encarregar, com a artista de guerra, que reproduís els efectes dels bombardeigs, i la seva obra madurà en haver d'enfrontar-se amb el problema de trobar un equivalent visual a la devastació i la destrucció de les coses fetes per l'home. En referir-se als quadres d'edificis destruïts i en ruïnes de Sutherland, el crític Eric Newton va escriure que "tenen un patetisme enèrgic i crucificat que dona a la guerra un significat nou". Poc després de la guerra es dedicà a la pintura religiosa i al retrat. Va ser sobretot en aquests dos gèneres que es va distingir en la seva carrera posterior. El retrat de Maugham té una qualitat gairebé de caricatura, i el retrat més famós que va fer, el de Winston Churchill (1954), va ser tan odiat pel seu model, que Lady Churchill(1885 - 1979) el va destruir. L'obra més cèlebre de Sutherland, tanmateix, ha esdevingut enormement popular, i és l'immens tapís de Jesucrist a la Glòria (acabat el 1962) de la catedral de Coventry. Sutherland continuà pintant paisatges -el seu primer gènere preferit- i a partir del 1947 visqué cada any part del temps a la Costa Blava. A més de pintures i art gràfic, formaven part de la seva obra ceràmiques, cartells i indumentària i escenaris teatrals.

## Referències

* ↑ Diccionart d'Art Oxford Ed. 62 Barcelona 1996
# Guidel

Guidel (en bretó Gwidel) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 9.877 habitants. El 27 de març de 2007 el consell municipal va aprovar la carta Ya d'ar brezhoneg. A l'inici del curs 2007 el 6,4% dels alumnes del municipi eren matriculats a la primària bilingüe.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 243 | 3 226 | 3 515 | 3 675 | 4 015 | 3 920 | 3 895 | 4 018 | 4 044 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 974 | 4 003 | 4 112 | 3 970 | 4 094 | 4 257 | 4 306 | 4 429 | 4 366 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 296 | 4 332 | 4 321 | 4 029 | 4 057 | 3 825 | 3 676 | 3 536 | 3 656 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 409 | 3 367 | 4 163 | 6 071 | 8 421 | 9 156 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-1995 | André Kerihuel | RPR |
| 1995- | François Aubertin | RPR >UMP>MoDem |

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
* ↑ Guidel sur le site de l'Insee
# Guidioumé

Guidioume és una regió tradicional de Kaarta a la part occidental, a l'est-sud-est de Diafounou i al sus-oest de Nioro. La població principal és Fanga.
El 1891 les províncies de Guidioumé i Kaniarémé, a l'oest de Kaarta, estaven agitades; alguns caps locals refusaven la pau colonial establerta després de la conquesta recent i s'havien unit a l'almamy Abdoul-Boubakar de Futa Toro que s'havia aixecat contra els francesos el setembre de 1890; els rebels van atacar i cobrar impostos en molts pobles; operaven entre Yélimané i el Futa, i van arribar a actuar fins prop de Bakel. Les forces franceses van liquidar la revolta

## Referències

* ↑ Abdoul-Boubakar va fer assassinar al governador de Futa Toro nomenat pels francesos, Siik Mammadu Maamuudu (29 de setembre de 1890) a Horndolde. En represalia el govern de Saint Louis del Senegal va bombardejar la població de Horndolde i una columna d'ocupació va marxar a la zona a les ordres del coronel Dodds amb 700 soldats de l'exèrcit regular de tiradors senegalès i 1200 infants a més de contingents del Waalo Barak, del Njambuur i del Kajoor o Cayor
* ↑ «Résistance et assassinat du héros national : Abdoul Bocar Kane». Arxivat de l'original el 2016-05-08. [Consulta: 29 abril 2016].
# Gérard Ayache

Gérard Ayache (15 de setembre del 1952) és un especialista francès en els canvis dels fenòmens de comunicació, de la informació i l'emergència dels nous mitjans de comunicació. Va estudiar Dret a Niça i Ciències Polítiques a París, i és professor de comunicació i informació a la Universitat de París I.
Les seves recerques teòriques sobre la recepció dels missatges i sobre l'anàlisi automatitzada dels discursos el porten a crear, amb Jean-Marie Cotteret, professor d'Universitat, l'Institut Infométrie el 1978.
Amb Jean-Pierre Elkabbach en la direcció d'informatius d'Antenne 2, participa en l'elaboració de formes modernes d'informació televisada. Després va a FR3 per fer de director dels estudis i de conseller de programes. Aquestes funcions el fan participar de manera estreta en la concepció i en la posada en marxa de l'Audimat.
El 1986, crea Multicom, un grup de comunicació global. Amb l'expansió d'Internet crea un dels tot primers llocs web francesos de dimensió internacional. Gérard Ayache dirigeix actualment Infométrie Arxivat 2008-05-11 a Wayback Machine. i escriu assaigs sobre els canvis socials.

## Bibliografia

* La recepció dels missatges polítics , Edicions Projectes, 1975
* La recepció del telenotícies , Dunod, 1976
* Democracia Catòdica , en col·laboració, Dunod 1978
* L'image de les multinacionals , prefacis de Maurice Duverger i François Bourricaud, amb Jean-Marie Cotteret i Juliette Dux, PUF 1984
* La batalla de les imatges , en col·laboració, Larousse 1986
* La Gran Confusió, France Europe Editions, 2006, 470 pàgines ISBN 284825159X
* Homo sapiens 2.0 - Introducció a una història natural de l'hiperinformació , Editions Max Milo, 2008, 284 pàgines ISBN 9782353410385

## Vegeu també

* Tecnologies de la Informació i la Comunicació

## Enllaços externs

* La grande confusion Arxivat 2021-03-14 a Wayback Machine.
* L'institut Infométrie Arxivat 2008-05-11 a Wayback Machine.
# Gérard Debaets

Gérard Debaets (Heule, Kortrijk, 17 d'abril de 1899 - North Haleden, Estats Units, 27 d'abril de 1959) va ser un ciclista belga que es nacionalitzà estatunidenc el 1944.
Fou professional entre 1924 i 1944. Els seus èxits més importants els aconseguí al Tour de Flandes, guanyant les edicions de 1924 i 1927, però també destacà en curses de sis dies. Els seus germans César, Gaston-Octave, Michel i Arthur també foren ciclistes.

## Palmarès

* 1924
** 1r al Tour de Flandes
** 1r del Critèrium dels Aiglons i vencedor de 2 etapes
* 1925
** Campió de Bèlgica en ruta
** 1r de la París-Brussel·les
** 1r als Sis dies de Nova York (amb Pierre Goossens)
* 1926
** 1r a la Brussel·les-París
* 1927
** 1r al Tour de Flandes
** 1r als Sis dies de Detroit (amb Anthony Beckman)
* 1928
** 1r als Sis dies de Nova York (amb Franco Giorgetti)
** 1r als Sis dies de Chicago (amb Anthony Beckman)
* 1929
** 1r als Sis dies de Nova York (amb Franco Giorgetti)
** 1r als Sis dies de Nova York (2) (amb Franco Giorgetti)
* 1930
** 1r als Sis dies de Chicago (amb Anthony Beckman)
* 1933
** 1r als Sis dies de Chicago (amb Alfred Letourneur)
** 1r als Sis dies de Nova York (amb Alfred Letourneur)
** 1r als Sis dies de Mont-real (amb Alfred Letourneur)
** 1r als Sis dies de Toronto (amb Alfred Letourneur)
* 1934
** 1r als Sis dies de Nova York (amb Alfred Letourneur)
** 1r als Sis dies de Buffalo (amb Alfred Letourneur)
** 1r als Sis dies de Chicago (amb Alfred Letourneur)
** 1r als Sis dies de Detroit (amb Alfred Letourneur)
** 1r als Sis dies de Filadèlfia (amb Alfred Letourneur)

## Resultata al Tour de França

* 1924. Abandona (1a etapa)

## Enllaços externs

* Palmarès i biografia de Gérard Debaets (italià)
# Mesquita de Tortosa

La Mesquita de Tortosa està ubicada al polígon Pla de l'Estació, entre les poblacions de Tortosa i Roquetes. Va ser inaugurada el divendres 21 de febrer de 2014, amb l'assistència d'Enric Vendrell, director general d'Afers Religiosos. A aquest acte també van ser-hi presents els alcaldes d'ambdues poblacions, així com representants del Bisbat de Tortosa i del Consell Evangèlic de Catalunya. Els dirigents musulmans explicaren que les comunitats que representen gaudeixen d'una gran diversitat, tant de procedència geogràfica com de pràctica religiosa, i que, malgrat les diferències, han volgut i han pogut trobar punts en comú fins a assolir l'èxit de la reubicació de la mesquita.

## Referències

* ↑ «Enric Vendrell explica a les Terres de l'Ebre la diversitat religiosa i l'acció de la Generalitat en aquesta matèria». web. Generalitat de Catalunya. Arxivat de l'original el 4 de març 2016. [Consulta: 7 novembre 2015].
# MKH

MKH té els següents significats:
* Michael Kors Holdings, empresa multinacional de moda
* Mkh també és l'abreviatura de la markhininita, mineral de la classe dels sulfats
* mkh també és el codi ISO 639-3 de les llengües mon-khmer, família lingüística parlada a l'Àsia Sud-oriental
# Banc de llavors

«Banc de llavors» té aquests significats:
* Dipòsit de llavors, una reserva de les llavors que es considera interessant preservar.
* Banc de llavors del sòl, les llavors que es troben de manera natural dins d'un sòl
# Boliarov

Boliarov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1289.
# Borovki (Bélgorod)

* Per a altres significats, vegeu «Borovki».
Borovki - Боровки (rus) - és un poble de l'óblast de Bélgorod, a Rússia. El 2010 tenia 142 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Bonys de la Cova

Els Bonys de la Cova, són un petit cim que es troba en el terme municipal de la Vall de Boí, a l'Alta Ribagorça; i dins del Parc Nacional d'Aigüestortes i Estany de Sant Maurici.
El cim, de 2.415,5 metres d'altitud, es troba en la cresta que separa la meridional Vall de la Muntanyeta de la septentrional Vall de Llubriqueto. Està situat a l'est-sud-est del Pic de Fenerui i marca el límit occidental del Serrat de les Fonts.

## Rutes

La ruta normal surt des del Pla de la Cabana, via la Pleta del Pi i Barranc d'Estany Roi.

## Referències

* ↑ ICC - Institut Cartogràfic de Catalunya. Mapa Vall de Boí 1:25.000. Editorial Alpina. Bonys de la Cova. [Consulta: 30/09/2013]
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Bony dels Estanyets de Colieto

El Bony dels Estanyets de Colieto és una petita muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El "bony", de 2.423,5 metres, s'alça al mig de la Vall de Colieto.

## Rutes

La ruta surt des del Refugi Joan Ventosa i Calvell: abandonant el tàlveg de la vall al sud del Bony dels Estanyets de Colieto i seguint direcció est, per girar després cap al nord-est i, vorejar l'Estany Tort de Colieto per la riba oriental, per anar a buscar el petit cim.

## Referències

* ↑ ICC - Institut Cartogràfic de Catalunya. Bony dels Estanyets de Colieto. [Consulta: 21/09/2013]
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Bawisi

Bawisi fou un estat tributari protegit de l'Índia, a l'agència de Mahi Kanta a la regió de Gujarat, presidència de Bombai, amb una població el 1881 de 38.601 habitants.
Pagava a Baroda un tribut de 3.301 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.